واحبك ما گدرت أنساك
بخت ينراد وانسه ومثلك اتغير ..
حرب خليت بيه ومدري تالي شلون؟
أفضهه بيا بخت ؟ يا حظ المعثر ..
گلبي براي يمشي وعقلي يمشي براي
وخلاف البينهم يوميه يتطور ..
امعاند ويه عقلي الگلب ماينساك
وعقلي امعاند وما يرضه يتذكر ..
صرت كلش أكرهك من تمر عالبال
واحبك بالأحساس إشگد متتصور ..
أشوفك بالعقل صاير عديم إحساس
وباحساسي أشوفك تشبه إحساسي ..
وبنيت براسي دنيه إچبيره حتى انساك
وصرخة گلبي صعدت فلشت راسي ..
وخاطر ما تذكرني بهواك الناس
خذت روحي وعشت وي ناس مو ناسي ..
وخاطر يحن گلبي وارجع آني أشتاگ
نخيت أنفاس روحك تمر بانفاسي ..
وحاير.. مدري أعوفك؟ مدري أظل وياك؟
مدري أنسه المضه؟مدري أصبر إعله الجاي ..
مثل شجره العقل ويشوف جيتك نار
ومثل ورده الگلب ويشوف جيتك ماي ..
وناسيك آني والله..و والله ماناسيك
ما چذب عليك ولا تحير وياي ..
گلبي يگول كلمه..وعقلي كلمه يگول
تطلع هاي ساعه وساعه تطلع هاي !!!
منقووولــــــــــ ..